Diari Oficial de la Generalitat Valenciana


Sumari del DOGV 5950, del 09-02-2009 (2009/1040)

Bases i convocatòria de proves selectives per a proveir una plaça de tècnic superior de prevenció de riscos laborals, com a funcionari de carrera, d'administració especial, vacant en la plantilla de personal funcionari d'este Ajuntament, i inclosa en l'oferta publica d'ocupació de 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1040


Data del document
:   20-10-2008

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local

Bases i convocatòria de proves selectives per a proveir una plaça de tècnic superior de prevenció de riscos laborals, com a funcionari de carrera, d'administració especial, vacant en la plantilla de personal funcionari d'este Ajuntament, i inclosa en l'oferta publica d'ocupació de 2006.  
 [2009/1040]  
Pedro Hernández Mateo, alcalde president de l'Ajuntament de Torrevieja, fa saber:   
Que mitjançant Decret del regidor delegat de Recursos Humans, José Antonio Sánchez García, basant-se en les competències que li van ser delegades per Acord de la Junta de Govern Local, en sessió celebrada el dia 24 d'agost de 2007, de data 16 d'octubre del 2008, es van aprovar les bases i convocatòria de proves selectives per a proveir una plaça de tècnic superior de prevenció de riscos laborals, vacant en la plantilla de personal funcionari d'este Ajuntament, i inclosa en l'oferta pública d'ocupació de l'any 2006; es transcriuen a continuació les bases íntegres:  
« Bases i convocatòria de proves selectives per a proveir una plaça de tècnic superior de prevenció de riscos laborals, com a funcionari de carrera, d'administració especial, vacant en la plantilla de personal funcionari d'este Ajuntament, i inclosa en l'oferta publica d'ocupació de 2006.  
 1. Objecte de la convocatòria  
1.1. L'objecte de la present convocatòria de proves selectives és la provisió d'una plaça de tècnic superior de prevenció de riscos laborals d'administració especial, vacant en la plantilla de personal funcionari d'este Ajuntament, i inclosa en l'oferta pública d'ocupació per a l'any 2006.  
1.2. Esta plaça està classificada en l'escala d'administració especial, subescala tècnica, classe tècnic superior, grup A (d'acord amb la titulació exigida per al seu ingrés).  
Estan dotades amb les retribucions bàsiques establides per al grup A i les complementàries que corresponguen de conformitat amb la legislació vigent i acords municipals.  
1.3. La provisió d'esta plaça s'efectuarà per mitjà del sistema selectiu d'oposició lliure.  
2. Condicions dels aspirants  
2.1. Per a prendre part en esta convocatòria, els aspirants hauran de reunir els requisits següents:  
a) Tindre la nacionalitat espanyola, sense perjudici del que disposa l'article següent.  
b) Posseir la capacitat funcional per a l'exercici de les tasques.   
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.   
e) Estar en possessió del títol de llicenciat o equivalent; l'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants. Així mateix hauran d'estar en possessió del Curs de Tècnic Superior en Prevenció de Riscos Laborals, especialitat en Seguretat en el Treball i Higiene Industrial.  
2.2. Els nacionals dels estats membres de la Unió Europea podran accedir, com personal funcionari, en igualtat de condicions que els espanyols a les ocupacions públiques, a excepció d'aquells que directament o indirectament impliquen una participació en l'exercici del poder públic o en les funcions que tenen com a objecte la salvaguarda dels interessos de l'estat o de les administracions públiques.   
A este efecte, els òrgans de govern de les administracions públiques determinaran les agrupacions de funcionaris previstes en l'article 76 a les que no puguen accedir els nacionals d'altres estats.  
Les previsions de l'apartat anterior seran aplicables, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i als seus descendents i als del seu cònjuge sempre que no estiguen separats de dret, siguen menors de 21 anys o majors de la dita edat dependents.   
L'accés a l'ocupació pública com a personal funcionari, s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en què s'aplique la lliure circulació de treballadors, en els termes establits en l'apartat 1 d'este article.  
Els estrangers a què es referixen els apartats anteriors, així com els estrangers amb residència legal a Espanya podran accedir a les administracions públiques, com a personal laboral, en igualtat de condicions que els espanyols.   
Només per llei de les Corts Generals o de les assemblees legislatives de les comunitats autònomes podrà eximir-se del requisit de la nacionalitat per raons d'interés general per a l'accés a la condició de personal funcionari.   
2.3. Totes les condicions enumerades hauran de complir-se pels aspirants l'últim dia en què finalitze el termini de presentació d'instàncies, excepció feta de les detallades en la lletra d) de la base 2.1, que hauran de referir-se al moment de terminació de les proves selectives amb la publicació de la llista d'aprovats.  
3. Instàncies  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'Ajuntament, sense que siga necessari l'abonament de cap tipus de taxa per a participar en estes proves selectives.  
3.2. Es presentaran dins del termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants manifestaran en les seues instàncies que reunixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa establit en el Reial Decret 707/1979.  
4. Admissió d'aspirants  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació, concedint-se un termini de 15 dies per a reclamacions, a tenor de l'article 71 de la Llei 30/1992. Les dites reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. L'anterior s'entén sense perjudici del que disposa l'article 71 del mencionat text legal, quant a esmena de defectes.  
5. Tribunal qualificador  
5.1. El tribunal qualificador estarà constituït en la manera següent:  
President: un funcionari de carrera designat per l'alcalde.  
Vocals:   
- Un representant de l'administració del Consell de la Generalitat Valenciana designat per la Direcció General de l'Administració Local.   
- Un funcionari de carrera designat per la corporació.  
- El cap del respectiu servei o, si no n'hi ha, un tècnic designat per la corporació.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar part d'este, quan concórreguen les circumstàncies previstes en l'article 28 de la Llei 30/1992 o en l'article 13.2 del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes que preveu el Reial Decret 364/1995, de 10 de març.  
5.8. El tribunal es classifica en la categoria primera, als efectes establits en el Reial Decret 462/2002, de 24 de maig, sobre indemnitzacions per raó del servei.  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
6. Desenvolupament i publicitat de les proves  
6.1. Les bases, una vegada aprovades pel regidor delegat de Recursos Humans, basant-se en les competències que li van ser delegades per Acord de la Junta de Govern Local, en sessió celebrada el dia 24 d'agost de 2007, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5 següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.  
6.4. Sense perjudici del que s'ha dit anteriorment, el començament del primer exercici s'anunciarà en el Butlletí Oficial de la Província, amb 15 dies d'antelació, com a mínim, i l'anunci expressarà el dia, hora i lloc en què haurà de celebrar-se.  
6.5. El començament de la resta d'exercicis s'anunciarà només al tauler d'edictes de l'Ajuntament i del local on s'haja celebrat la prova precedent, i hauran de transcórrer entre la celebració d'un exercici i l'altre, un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.  
7. Sistema de selecció  
La selecció dels aspirants es durà a terme per mitjà d'oposició lliure, amb tres exercicis de caràcter obligatori i eliminatori.  
7.1. Primer exercici: consistirà a desenvolupar per escrit, durant un temps màxim de dos hores, dos temes extrets a l'atzar immediatament abans de celebrar-se l'exercici, d'entre els compresos en l'annex I d'esta convocatòria.  
7.2. Segon exercici: consistirà a desenvolupar per escrit, durant un temps màxim de dos hores, quatre temes extrets a l'atzar immediatament abans de celebrar-se l'exercici, d'entre els compresos en l'annex II d'esta convocatòria.  
7.3. Tercer exercici: es desenvoluparà per escrit, durant un període màxim de tres hores, i consistirà a redactar un informe o fer un estudi sobre un supòsit que plantejarà el tribunal immediatament abans del començament de l'exercici, relatius a tasques la realització de les quals els correspon i compresos en l'annex II d'esta convocatòria.  
En este exercici es valorarà el plantejament, exposició i conclusions, així com el coneixement i adequada aplicació de la normativa vigent.  
7.4. A la terminació de cada una de les proves escrites, els opositors llegiran el seu respectiu exercici davant del tribunal en la sessió o sessions que a este efecte siguen necessàries.  
Conclosa l'exposició, el tribunal podrà dialogar amb l'aspirant sobre matèries objecte d'esta i demanar-li qualssevol altres explicacions complementàries.  
8. Qualificació   
8.1. Els tres exercicis de què consta esta oposició són obligatoris i eliminatoris. El resultat i qualificació de cada un es farà públic en el local en què tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de celebració del següent exercici.  
8.2. Els exercicis seran qualificats de 0 a 10 punts, i seran eliminats els opositors que no aconseguisquen un mínim de 5 punts, en cada un d'ells.  
8.3. El nombre de punts que podran ser atorgats per cada membre del tribunal en cada exercici serà de 0 a 10 punts.  
8.4. Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.  
8.5. La qualificació final estarà determinada per la suma dels punts obtinguts en cada un dels exercicis.  
8.6. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els que més nota tinguen, i suspendrà la resta. La nota final que figurarà en l'acta final de l'oposició és la suma de la puntuació de tots els exercicis de l'oposició.   
No obstant això, sempre que els òrgans de selecció hagen proposat el nomenament del mateix nombre d'aspirants que el de places convocades, i a fi d'assegurar la cobertura d'estes, quan es produïsquen renúncies dels aspirants seleccionats, abans del seu nomenament o presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.  
9. Nomenament com a funcionari en pràctiques  
L'opositor o opositors que hagen superat els anteriors exercicis desenvoluparan un període de pràctiques en l'Ajuntament de Torrevieja durant un període de sis mesos, i rebran les retribucions consignades en la plaça així com la resta dels drets d'un funcionari en pràctiques.  
9.1. Valoració del període de pràctiques  
Una vegada transcorreguts els sis mesos de pràctiques es reunirà el tribunal de l'oposició a l'efecte de valorar el període de pràctiques, d'acord amb l'informe o proves que si és el cas s'hagen emés per part del tutor designat per a estes.   
Les pràctiques seran eliminatòries, de manera que si l'aspirant no supera este període no obtindrà cap dret davant de l'Ajuntament, excepte els propis d'un funcionari en pràctiques.   
10. Relació d'aprovats, presentació de documents i nomenament de funcionaris  
10.1 Acabada la qualificació dels aspirants, el tribunal publicarà la llista amb els aprovats i elevarà l'esmentada relació a l'autoritat competent per a fer el nomenament com a funcionari en propietat.  
10.2 Els opositors aprovats presentaran en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver abonat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir cap malaltia ni defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per expedient disciplinari del servei de l'estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés a cap causa d'incapacitat específica prevista en la legislació vigent i que faria nul el seu nomenament d'acord amb el que establix l'article 136 del Reial Decret Legislatiu 781/1986.  
10.3 Qui tinga la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, haurà de presentar certificació del ministeri, comunitat autònoma, corporació local o organisme públic del qual depenga, i acreditarà la seua condició i totes les circumstàncies que consten en el seu expedient personal.  
10.4. Qui dins del termini indicat i excepte casos de força major, no presentara la documentació, o de l'examen d'esta es deduïra que no té algun dels requisits assenyalats en la base segona, no podrà ser anomenat, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
10.5 Una vegada acomplit per l'aspirant proposat el que s'establix anteriorment, el tribunal elevarà proposta de nomenament de funcionari de carrera a l'òrgan municipal competent, que procedirà a efectuar el nomenament corresponent.  
L'anomenat haurà de prendre possessió de la plaça de tècnic superior en prevenció de riscos laborals en el termini de 30 dies hàbils a comptar de l'endemà de la notificació del nomenament.  
Si no pren possessió en el termini assenyalat, sense causa justificada, quedarà en la situació de cessant.  
11. Incidències  
11.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot el no previst en estes bases.  
11.2. La convocatòria, les seues bases i tots els actes administratius es que deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
12. Legislació aplicable  
En tot el no previst en les presents bases caldrà ajustar-se al que disposa la Llei 7/1985, de 2 d'abril, en tot allò que no haja sigut modificat per l'EBEP; Llei 30/1984, de 2 d'agost, en allò que estiga vigent; Llei 30/1992, de 26 de novembre; Reial Decret Legislatiu 781/1986, de 18 d'abril, en tot allò que no haja sigut modificat per l'EBEP; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana; text de bases generals de selecció del personal al servei de les entitats locals de la Comunitat Valenciana, aprovat per Resolució de 14 de novembre de 2005, Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i la resta de disposicions complementàries vigents.  
ANNEX I  
Tema 1. La Constitució espanyola de 1978. Principis generals.  
Tema 2. L'estat. Concepte. Elements. Formes d'estat.  
Tema 3. Organització territorial de l'estat. Els estatuts d'autonomia. El seu significat.  
Tema 4. Drets i deures fonamentals dels espanyols.  
Tema 5. La monarquia.  
Tema 6. El poder legislatiu. Teoria general. Les Corts Generals.  
Tema 7. El règim local espanyol. Principis constitucionals.  
Tema 8. El municipi. El terme municipal. La població. L'empadronament.  
Tema 9. Organització municipal. Competències. Municipis de gran població.  
Tema 10. Hisendes locals: classificació dels ingressos. Ordenances fiscals.  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.   
Tema 13. Sotmetiment de l'administració a la llei i al dret. Fonts del dret públic. La llei: classes de lleis.   
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.  
Tema 15. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals. Instruccions i circulars.  
Tema 16. Els contractes administratius: normes generals del procediment de contractació. Tipologia dels contractes administratius. Formes d'adjudicació.  
Tema 17. El pressupost. Concepte, naturalesa i classes. Els principis pressupostaris liberals. Teories modernes sobre el pressupost. Referent al municipi.   
Tema 18. La despesa pública. Concepte i classes. Augment real i aparent de la despesa pública. Efecte econòmic de la despesa pública. Els ingressos públics.   
ANNEX II  
Tema 1. Tècniques de millora de les condicions de treball. Conceptes de treball i salut. Prevenció de riscos.   
Tema 2. Tècniques de prevenció de riscos laborals. Danys derivats de les condicions de treball.  
Tema 3. Factors de risc. Avaluació dels riscos laborals. Identificació dels riscos. Metodologia de l'avaluació.  
Tema 4. Àmbit jurídic. Estatut dels treballadors i altres legislacions.   
Tema 5. La Llei de Prevenció de Riscos Laborals. Reglament dels Serveis de Prevenció. L'Organització Internacional del Treball.  
Tema 6. Seguretat en els llocs de treball. Obligacions empresarials. Condicions generals de seguretat en el treball. Ordre, neteja i manteniment.   
Tema 7. Condicions ambientals en els llocs de treball. Il·luminació dels llocs de treball. Serveis higiènics i locals de descans. Materials i locals de primers auxilis.  
Tema 8. Protecció individual. La protecció individual en la prevenció. Equips de protecció individual. Obligacions de l'empresari. Obligacions del treballador. Utilització i manteniment dels EPI.  
Tema 9. Senyalització i evacuació. Objectius de l'empresari. Tipus de senyalització. Colors de seguretat. Senyals en forma de panell. Senyals lluminosos o acústics.   
Tema 10. Comunicacions verbals. Senyals gestuals. Actuacions en cas d'emergència.  
Tema 11. Objectius del pla d'autoprotecció. Estructura dels plans d'autoprotecció. Aspectes legals.  
Tema 12. Protecció contra riscos elèctrics. Consideracions generals. Accidentabilitat. Conceptes i definicions. Efectes del corrent elèctric. Instal·lacions d'alta tensió. Instal·lacions de baixa tensió. Manteniment i revisions.   
Tema 13. Protecció contra incendis. El foc. Productes de la combustió. Classes de foc. Normes bàsiques d'edificació. Agents extintors. Extintors d'incendis.  
Tema 14. Productes químics. Classificació de productes químics. Avaluació del risc químic. Manipulació de substàncies químiques i perilloses. Emmagatzemament de substàncies perilloses.   
Tema 15. Residus tòxics i perillosos. Definicions i conceptes generals. Obligacions dels productors. Mesures de protecció individual i higiene personal. Etiquetatges dels residus tòxics i perillosos.  
Tema 16. Registre i fitxa de dades de seguretat. Residus sanitaris. Indicacions relatives als riscos específics.   
Tema 17. Màquines i manipulacions de materials. Màquines. Principis bàsics de seguretat en màquines. Normativa. Certificació del producte màquina. Manipulació de materials. Transport mecànic de materials. Emmagatzemament de materials.  
Tema 18. Normes de seguretat. Classificació de les normes. Preparació, implantació i revisió de les normes de seguretat.   
Tema 19. Normes i inspeccions de seguretat. Procediments de treball. Inspeccions de seguretat.   
Tema 20. Notificació i registre d'accidents. Aspectes legals de la notificació. Registre d'accidents. Estadística d'accidents. Índexs estadístics.   
Tema 21. Limitacions de les estadístiques d'accidents. Aplicació de l'estadística a l'àmbit preventiu.   
Tema 22. Investigació d'accidents. La relació entre accidents i incidents. Investigació d'accidents. Procediment general d'investigació. Metodologia de l'arbre de causes.   
Tema 23. Introducció a la higiene industrial. Conceptes i objectius. Branques de la higiene industrial. Actuació i metodologia. Agents ambientals: vies d'entrada i efectes generals.   
Tema 24. Exposició a agents químics I: toxicologia. Toxicologia laboral: dosi, relacions dosi-efecte i dosi-resposta. Fases en l'evolució, efectes i accions dels agents químics sobre l'organisme humà.   
Tema 25. Exposició a agents químics II. Identificació: presa de dades. Anàlisi: presa de mostres i equips de mostratge, tècniques analítiques, procediments de mostratge i anàlisi i estratègia de mostratge.  
Tema 26. Avaluació de l'exposició a agents químics: norma UNE-N 689, criteris i límits d'exposició ambiental i biològics.   
Tema 27. Exposició a agents químics III. Control. Principis generals. Accions de tipus tècnic aplicades a: el focus, el mitjà de difusió i el treballador. Equips de protecció individual. Accions de tipus organitzatiu.  
Tema 28. So i audició humana. Soroll: classes, caracterització i efectes. Avaluació de l'exposició al soroll: equips de mesura; sonòmetres i dosímetres i criteris de valoració. Control de l'exposició al soroll: mesures organitzatives i tècniques. EPIs.  
Tema 29. Exposició a agents físics I: soroll i vibracions. Vibracions: fenomen, propietats, tipus i efectes. Avaluació de l'exposició a les vibracions: instruments de mesura i criteris de valoració. Control de l'exposició a les vibracions.  
Tema 30. Radiacions: característiques i classificació. Radiacions no ionitzants: característiques, efectes, fonts d'exposició, avaluació i control de l'exposició; ultravioleta -UV-, radiació visible i infraroja -IR-, microones, radiofreqüència i làser.   
Tema 31. Exposició a agents físics II. Radiacions. Radiacions ionitzants: característiques, classificació, efectes, avaluació i control de l'exposició.  
Tema 32. Exposició a agents físics III. Ambient tèrmic. Balanç tèrmic per a l'organisme humà. Efectes i avaluació del risc per exposició a estrés tèrmic: paràmetres i caracterització de l'ambient, índexs i criteris de valoració. Control de l'exposició a temperatures extremes.   
Tema 33. Exposició a agents biològics. Definició i classificació. Origen, mitjans de transmissió, vies d'entrada i efectes. Indústries i activitats laborals amb presència d'agents biològics.   
Tema 34. Avaluació: equips de mostratge i criteris. Control de l'exposició a agents biològics.   
Tema 35. Normativa i organismes. Referències legals i tècniques. Organismes nacionals i internacionals.   
Tema 36. Càrrega de treball. La càrrega física. Càrrega mental.  
Tema 37. Estrés laboral. Mecanismes de producció de l'estrés.   
Tema 38. Factors de naturalesa psicosocial. Característiques de l'organització del treball. Característiques de la tasca. Aspectes relatius als individus.  
Tema 39. Riscos psicosocials i organitzatius. Situacions psicosocials d'especial interés. L'assetjament psicològic (mobbing). Conseqüències negatives dels factors psicosocials.  
Tema 40. El medi ambient físic. La il·luminació i la tasca visual. Nivells d'il·luminació. Sistemes d'il·luminació.  
Tema 41. Medi ambient de treball. Condicions termohigromètriques. Factors tèrmics. Criteris d'avaluació. El condicionament acústic.   
Tema 42. Disseny ergonòmic dels llocs de treball. Classificacions de l'ergonomia. El disseny dels llocs de treball. Mètodes per a avaluar les condicions de treball. Marc jurídic. Problemes dels operadors d'equips de pantalla.   
Tema 43. Estrés laboral. Perspectives de l'estrés. Mecanismes fisiològics psicològics de producció de l'estrés.  
Tema 44. Malalties professionals. L'efecte dels contaminants laborals sobre els òrgans i sistemes. Annex.  
Tema 45. Vigilància de la salut. Metodologia laboral clínica. Marc normatiu regulador. Política de prevenció.   
Tema 46. Mesures dels fenòmens epidemiològics. Tipus d'estudis. Estudis prospectius. Disseny dels estudis de casos-controls.   
Tema 47. Epidemiologia. Estudis d'intervenció. Interpretació dels estudis epidemiològics.  
Tema 48. Diagnòstic de salut d'empresa. Elaboració de programes de salut.  
Tema 49. Planificació sanitària. L'execució o implantació. Avaluació. Estratègies per a l'anàlisi.  
Tema 50. Valoració inicial del lesionat. Reanimació cardiopulmonar. Maneig del pacient inconscient.   
Tema 51. Hemorràgia. Accident de trànsit. Luxacions i fractures. Intoxicacions.  
Tema 52. Pacient cremat. Hipotèrmia i congelació. Colp de calor. Xoc elèctric.  
Tema 53. Mobilització de ferits i transport adequat.  
Tema 54. Planificació en el camp de la salut. Seguretat integrada i control de pèrdues.  
Tema 55. Sistemes de gestió de riscos laborals.  
Tema 56. Organització de la prevenció. Organització i planificació. Obligacions legals dels empresaris. Drets i obligacions legals dels treballadors.  
Tema 57. Responsabilitats: tipus, regulació i infraccions.  
Tema 58. Responsabilitats dels representants i òrgans d'empresa.  
Tema 59. Gestió de la prevenció en l'empresa. Organització de la prevenció en l'empresa.  
Tema 60. Gestió de la prevenció. Documentació. Actualització i registres.  
Tema 61. Anàlisi de cost-benefici. Anàlisi de cost-eficàcia i cost-utilitat.   
Tema 62. Economia de la prevenció. Eficàcia i eficiència dels programes públics de prevenció i ètica de l'avaluació econòmica de riscos laborals.   
Tema 63. Sistemes de gestió de la qualitat. Introducció a la qualitat. Estructura, procés i resultat. Qualitat total. Seguretat del producte.  
Tema 64. Normativa bàsica de la seguretat del producte. Normes harmonitzades i els reglaments tècnics.   
Tema 65. El marcat CE. Vies per a obtindre el marcat CE.   
Tema 66. Seguretat. Qualitat del producte. Control de la qualitat. Assegurament de la qualitat. Fiabilitat.   
Tema 67. No qualitat. Gestió de qualitat. Gestió de la qualitat en l'empresa.  
Tema 68. Els tres pilars de la gestió de qualitat. Seguretat en el producte. Sistemes de gestió de la qualitat. Revisions del sistema de qualitat.   
Tema 69. Gestió mediambiental. Qualitat, prevenció i mediambient. Mediambient en general. Política mediambiental.   
Tema 70. Els instruments de GMA i les forces armades (FAS). Requisits legals. Aspectes mediambientals.   
Tema 71. Seguretat industrial i prevenció de riscos patrimonials. Justificació de la seguretat integral. Factors de la seguretat. Avaluació de les amenaces.   
Tema 72. Mitjans de protecció. Mitjans de protecció activa. Distints mitjans actius de control d'accessos. Protecció. Prevenció.   
Tema 73. Seguretat viària en l'empresa. Seguretat viària en el vehicle.  
Tema 74. Seguretat viària en el medi urbà. Marc jurídic.  
Tema 75. Activitat formativa en la prevenció. Ensenyança en les empreses. L'Open Learning.  
Tema 76. Formació. Plans i programes. Tècniques educatives.  
Tema 77. La comunicació en prevenció, canals i tipus. Informació. Condicions d'eficàcia.  
Tema 78. Comunicació i informació. Aspectes generals sobre administració i gestió empresarial. Annex: pla de comunicació.  
Tema 79. Negociació. Les persones. Diferents actituds negociadores. Fixació d'objectius.   
Tema 80. La negociació com a procés. Conclusions. Distintes formes de tancar una negociació.»  
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, per a general coneixement dels interessats, així com un extracte en el Boletín Oficial del Estado. Tot això en compliment del que preveuen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 20 d'octubre de 2008.- L'alcalde president: Pedro Hernández Mateo.